《临江仙 忆东堂花树》
清代·王士禄

最惜东堂花树好，几枝掩雪骄霞。春宵胜引酒情赊。

共倾银凿落，细玩玉夭斜。

群季惠连真不让，新诗同竞妍华。十年踪迹似风花。

赤栏楼角月，应解忆天涯。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。